**УНИВЕРЗИТЕТ У НИШУ Образац Д2**

**НАЗИВ ФАКУЛТЕТА**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **ИЗВЕШТАЈ О НАУЧНОЈ ЗАСНОВАНОСТИ ТЕМЕ ДОКТОРСКЕ ДИСЕРТАЦИЈЕ** | | | | | | | | |
|  | | | | | | | | |
| **ПОДАЦИ О КАНДИДАТУ** | | | | | | | | |
| Презиме, име једног родитеља и име | | | Алексић, Милутин, Милица | | | | | |
| Датум и место рођења | | | 11. 6.1991. Лесковац | | | | | |
| **Основне студије** | | | | | | | | |
| Универзитет | | | Универзитет у Нишу | | | | | |
| Факултет | | | Филозофски факултет | | | | | |
| Студијски програм | | | Србистика | | | | | |
| Звање | | | дипломирани филолог | | | | | |
| Година уписа | | | 2010. | | | | | |
| Година завршетка | | | 2014. | | | | | |
| Просечна оцена | | | 8,54 | | | | | |
| **Мастер студије, магистарске студије** | | | | | | | | |
| Универзитет | | | Универзитет у Нишу | | | | | |
| Факултет | | | Филозофски факултет | | | | | |
| Студијски програм | | | Српска и компаративна књижевност | | | | | |
| Звање | | | мастер филолог | | | | | |
| Година уписа | | | 2014. | | | | | |
| Година завршетка | | | 2015. | | | | | |
| Просечна оцена | | | 9,25 | | | | | |
| Научна област | | | Српска књижевност 18. и 19. века | | | | | |
| Наслов завршног рада | | | "Феномен мушкости у прози Светолика Ранковића" | | | | | |
| **Докторске студије** | | | | | | | | |
| Универзитет | | | Универзитет у Нишу | | | | | |
| Факултет | | | Филозофски факултет | | | | | |
| Студијски програм | | | Филологија-наука о књижевности | | | | | |
| Година уписа | | | 2015/2016. | | | | | |
| Остварен број ЕСПБ бодова | | | 120 | | | | | |
| Просечна оцена | | | 9.93 | | | | | |
| **ПРИКАЗ НАУЧНИХ И СТРУЧНИХ РАДОВА КАНДИДАТА** | | | | | | | | |
| **Р. бр.** | **Аутор-и, наслов, часопис, година, број волумена, странице** | | | | | | **Категорија** | |
| 1 | „Друштвена функција романа Бранислава Нушића *Општинско дете*“, у: *Philologia Mediana*, год. X, бр. 10, Филозофски факултет, Ниш, 2018, стр. 191–204. | | | | | | М51 | |
| *Кратак опис садржине (до 100 речи)*  У раду је анализирана друштвена функција романа *Општинско дете* Бранислава Нушића. Поред анализе умјетничких поступака, посебна пажња посвећена је аспектима образовног, политичког и породичног живота, као важним чиниоцима друштвеног живота у Србији на крају 19. и на почетку 20. вијека, а затим је указано и на изразиту дидактичку и етичку фукцију романа. | | | | | |
| Рад припада научној области докторске дисертације | | | **ДА** | НЕ | ДЕЛИМИЧНО |
| 2 | „Феноменолошки приступ приповеци Борисава Станковића *Печал*“, у: *Годишњак Педагошког факултета у Врању*, књ. IX, 1/2018, стр. 93–103. | | | | | | М52 | |
| *Кратак опис садржине (до 100 речи)*  Из перспективе књижевне феноменологије у раду је анализирана приповијетка "Печал" Борисава Станковића. При томе је посебна пажња усмјерена на аспекте емоционалног живота јунака и јунакиња, те однос јавног и приватног морала који је снажно утицао на њихове животне судбине. | | | | | |
| Рад припада научној области докторске дисертације | | | **ДА** | НЕ | ДЕЛИМИЧНО |
| 3 | „Фигура мајке у романима Симе Жикића“, у: *Сима Жикић, сведок времена*, зборник радова, Народна библиотека „Његош“, Књажевац, 2017, стр. 41–49. | | | | | | М33 | |
| *Кратак опис садржине (до 100 речи)*  У раду је из психоаналитичке и интерпретативно-умјетничке перспективе сагледана фигура мајке у романима Симе Жикића: *Говор срца*, *На своме послу*, *За указом*. При томе је указано како мајка израста у фигуру носиоца породичног живота и очувања породичних вриједности. | | | | | |
| Рад припада научној области докторске дисертације | | | **ДА** | НЕ | ДЕЛИМИЧНО |
| 4 |  | | | | | |  | |
| *Кратак опис садржине (до 100 речи)* | | | | | |
| Рад припада научној области докторске дисертације | | | ДА | НЕ | ДЕЛИМИЧНО |
| 5 |  | | | | | |  | |
| *Кратак опис садржине (до 100 речи)* | | | | | |
| Рад припада научној области докторске дисертације | | | ДА | НЕ | ДЕЛИМИЧНО |
| **НАПОМЕНА**: уколико је кандидат објавио више од 5 радова, додати нове редове у овај део документа | | | | | | | | |
| **ИСПУЊЕНОСТ УСЛОВА КАНДИДАТА ЗА ПОДНОШЕЊЕ ЗАХТЕВА ЗА ОДОБРАВАЊЕ ТЕМЕ** | | | | | | | | |
| **Кандидат испуњава услове предвиђене Законом о високом образовању, Статутом Универзитета и Статутом Факултета да поднесе захтев за одобравање теме докторске дисертације** | | | | | | | **ДА** | НЕ |
| *образложење* | | | | | | | | |
| **ИСПУЊЕНОСТ УСЛОВА МЕНТОРА** | | | | | | | | |
| Име и презиме, звање | | Горан Максимовић, редовни професор | | | | | | |
| Ужа научна област за коју је изабран у звање | | Српска књижевност (Српска књижевност 18. и 19. века) | | | | | | |
| Датум избора | | 2.6.2008. | | | | | | |
| Установа у којој је запослен | | Филозофски факултет Ниш | | | | | | |
| Е-пошта | | goran.maksimovic@filfak.ni.ac.rs | | | | | | |
| **Најзначајнији радови ментора из научне области којој припада тема докторске дисертације** | | | | | | | | |
| **Р. бр.** | **Аутор-и, наслов, часопис, година, број волумена, странице** | | | | | | **Категорија** | |
| 1 | "Еротско у *Нечистој крви* Борисава Станковића", *Зборник Матице српске за књижевност и језик*, књига LIХ, свеска 1/2011, Нови Сад, 2011, стр. 59-71. ISSN 0543-1220 | UDC 82(05) | | | | | | M24 | |
| 2 | "Три српска књижевника у огледима Бранка Милановића (Шантић, Ћоровић, Кочић", *Зборник Матице српске за књижевност и језик*, књига LIХ, свеска 2/2011, Нови Сад, 2011, стр. 321-328. ISSN 0543-1220 | UDC 82(05) | | | | | | M24 | |
| 3 | "Идентитет града у прози Стевана Сремца", *Зборник Матице српске за књижевност и језик*, књига LХ, свеска 1/2012, Нови Сад, 2012, стр. 99-118. ISSN 0543-1220 | COBISS.SR-ID 9627138 | | | | | | M24 | |
| 4 | "Необјављена писма Лазара Томановића упућена Александру Сандићу у Нови Сад у периоду између 1878. и 1901. године", *Зборник Матице српске за књижевност и језик*, књига LХIV, свеска 2/2016, Нови Сад, 2016, стр. 521-540. ISSN 0543-1220 | COBISS.SR-ID 9627138 | | | | | | M24 | |
| 5 | "Градови српског реализма", *Поетика српског реализма*, тематски зборник међународног значаја, уредили: Душан Иванић и Драгана Вукићевић, Филолошки факултет Универзитета у Београду, Београд, 2018, стр. 95-114. ISBN 978-86-6153-548-2 [https://doi.org/10.18485/poet\_srp\_real.2018 COBISS.SR-ID 272888076](https://doi.org/10.18485/poet_srp_real.2018%20COBISS.SR-ID%20272888076) | | | | | | M14 | |

|  |  |  |  |
| --- | --- | --- | --- |
| **Менторства у последње три године** | | | |
| **Р. бр.** | **Име и презиме докторанда, тема докторске дисертације, факултет/универзитет** | **Датум именов.** | **Датум одбране** |
| 1. | Александар Костадиновић, *Слика страног света у српском путопису 19. века,* Филозофски факултет Универзитета у Нишу |  | 19.9.2016. |
| 2. | Валентина Златановић Марковић, *Аспекти хришћанске духовности у поезији српског романтизма*, Филозофски факултет Универзитета у Нишу |  | 23.3.2017. |
| 3. | Јасмина Јовић, *Уметничка слика града у прози српског реализма*, Филозофски факултет Универзитета у Нишу |  | 15.6.2018. |
| 4. | Биљана Солеша, *Трагично у приповеци српског реализма*, Филозофски факултет Универзитета у Нишу |  | 22.11.2019. |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Ментор испуњава услове предвиђене Законом о високом образовању, Статутом Универзитета и Статутом Факултета** | | | | | | | | **ДА** | НЕ |
| *образложење* | | | | | | | | | |
| **ОБРАЗЛОЖЕЊЕ ТЕМЕ** | | | | | | | | | |
| Предлог наслова теме докторске дисертације | | | Деца и млади у српској реалистичкој прози | | | | | | |
| Научно поље | | | Српска књижевност | | | | | | |
| Научна област | | | Српска књижевност 18. и 19. века | | | | | | |
| Ужа научна област | | | Српски реализам | | | | | | |
| Научна дисциплина | | | Историја српске књижевности | | | | | | |
| 1. | Предмет научног истраживања *(до 800 речи)* | | | | | | | | |
| Предмет научног истраживања утемељен је на интерпретацији ликови дјеце и младих у прозним текстовима епохе реализма у српској књижевности. Дјеца и млади у српској култури дуго су били неравноправни чланови друштва, скрајнути и маргинализовани, јер је „*дете* схватано као незрело, несоцијално, неодговорно биће, као умањена копија одраслог људског створења, а *детињство* као универзалан, природан, биолошки детерминисан пут преображавања 'малог дивљака' у одрасло, зрело друштвено биће“ (Требјешанин, 1991: 7). Због саме природе дјетињства и младости као периода живота у којима се формира човјекова личност и битно одређује даљи његов животни пут, ликовима дјеце и младих биће посвећена нарочита пажњу у књижевним текстовима. Као споредни јунак, дијете може имати различите функције. Преко његовог лика као лика-рефлектора могу се расвијетлити и карактери других јунака или неки други проблеми у тексту (колективни ставови друштва о другима и различитима и сл), па сагледавање мјеста које у књижевности заузимају ликови дјеце и младих представља својеврсно де-конструисање текста, разарање његове структуре да би се од маргине дошло до средишта проблема. Осим тога, поједина стања, поступци или особине одраслих могу бити упоређени или поистовијећени са дјетињим, па феномен дјетињства постаје важан чинилац унутрашње структуре текста. При томе се ликови дјеце показују и као неодвојиви од хронотопа у коме егзистирају, у складу са Бахтиновим (1989: 194) запажањем да је један лик у књижевности „увек суштински хронотопичан“. Обликовање слике свијета из перспективе ликова дјеце, као ликова-приповједача или фокализатора, условљено је њиховим незнањем или инфантилношћу, која резултира изразитом субјективношћу у предочавању информација о приповиједаном свијету.  Младост као период преласка из свијета дјетињства у свијет одраслих такође се, као и дјетињство, одликује неком врстом скрајнутости и инфериорности, јер су млади у патријархалном друштву 19. вијека још увијек у некој врсти зависности од старијих, у социјалном и психолошком смислу. Док се на почетку епохе реализма, у текстовима Јакова Игњатовића, та зависност првенствено односи на социјалне прилике, текстови Борисава Станковића, Ива Ћипика и Петра Кочића, с краја епохе, тежиште преносе на психолошко угњетавање младих од стране патријархалних норми, тако да из тог сукоба младост најчешће излази као поражена, што за посљедицу има читав низ трагичких феномена и судбина. Опозиција стари–млади као опште место у српском реализму у појединим текстовима доводи и до феномена комичног усљед неразумијевања и несклада, а није неуобичајено ни мијешање елемената трагичног и комичног, проистекло из опозиције старост–младост, за шта су најбољи пример текстови Стевана Сремца. Посебна пажња у истраживању биће посвећена иницијацији као преласку из доба младости у зрело или одрасло доба, која је најчешће скопчана са браком као проналажењем „сопства“ ликова младих, а читави текстови посвећени периоду младости означени као развојни пут, духовно и физичко кретање јунака, праћено авантурама и лутањима. Отуда ће ово истраживање указати и на обликовање жанровских особина реалистичких текстова о дјетињству, одрастању и сазријевању јунака, јер такве текстове усљед обраде оваквих тема сврставамо у васпитни, друштвени, психолошки, авантуристички или хумористички роман. Истовремено, жанровској сложености читавог феномена доприноси и чињеница да се ове особине могу препознати и у приповиједној прози епохе реализма у српској књижевности. Због свега тога, у формалном смислу, истраживање ће бити конципирано према књижевним жанровима у којима ће као главни проблем бити анализирани и сагледани ликови дјце и младих, али и феномен „детињег света“, као елемент наративне структуре текстова српског реализма. | | | | | | | | | |
| 2. | Усклађеност проблематике са коришћеном литературом *(до 200 речи)* | | | | | | | | |
| Предложена полазна литература у потпуности је усклађена са дефинисаним научним проблемом и истраживањем:  **Извори:**  Илија И. Вукићевић, *Целокупна дела I–II*, Народна просвета, Београд, б.г.  Милован Глишић, *Сабрана дела I–II*, Просвета, Београд, 1963.  Радоје Домановић, *Сабрана дела I–III,* Просвета, Београд, 1964.  Јаков Игњатовић, *Одабрана дела I–XIV*, Матица српска – Јединство, Нови Сад – Приштина, 1987.  Лазар Комарчић, *Одабрана дела I–IV*, Општинска заједница образовања, Прибој, 1970.  Петар Кочић, *Сабрана дјела I–III*, Свјетлост – Просвета, Сарајево – Београд, 1967.  Лаза К. Лазаревић, *Целокупна дела*, Народна просвета, Београд, б.г.  Симо Матавуљ, *Сабрана дела 1–9*, Завод за уџбенике и наставна средства – Просвјета, Београд – Загреб, 2006.  Бранислав Нушић, *Дела I–X*, Просвета, Београд, 1982.  Светолик Ранковић, *Сабрана дела I–II,* Просвета, Београд, 1952.  Стеван Сремац, *Сабрана дела I–VI*, Просвета, Београд, 1977.  Борисав Станковић, *Сабрана дела I–VI*, Просвета, Београд, 1980.  **Литература:**  Михаил Бахтин, *О роману*, Нолит, Београд, 1989.  Христо Георгијевски, *Роман у српској књижевности за децу и младе*, Змајеве дечје игре, Нови Сад, 2005.  Јован Деретић, *Српски роман 1800–1950*, Нолит, Београд, 1981.  Јован Деретић, *Историја српске књижевности*, Sezam Book, Београд, 2007.  Душан Иванић, *Српски реализам*, Матица српска, Нови Сад, 1996.  Роже Кајоа, *Игре и људи: маска и занос*, Нолит, Београд, 1979.  Славко Леовац, *Портрети српских писаца XIX века*, Српска књижевна задруга, Београд, 1978.  Горан Максимовић, *Магија Сремчевог смијеха*, Просвета, Ниш, 1998.  Милорад Најдановић, *Српски реализам XIX века*, Завод за издавање уџбеника Народне републике Србије, Београд, 1962.  Тихомир Петровић, *Историја српске књижевности за децу*, Учитељски факултет, Врање, 2001.  Јован Скерлић, *Писци и књиге I–III*, Завод за уџбенике и наставна средства, Београд, 2000.  Жарко Требјешанин, *Представа о детету у српској култури*, Српска књижевна задруга, Београд, 1991.  Вук Филиповић, *Свет детињства у делу Боре Станковића*, Књижевна заједница „Борисав Станковић“, Врање, 2008. | | | | | | | | | |
| 3. | Циљеви научног истраживања *(до 500 речи)* | | | | | | | | |
| Циљеви научног истраживања усмјерени су на расветљавање проблема дјетињства и младости код књижевних јунака у српској реалистичкој прози, са посебним освртом на улогу васпитања у формирању личности јунака, као и цјелокупном њиховом животном путу. Ова досад недовољно истражена тема у српском реализму биће обрађена на аналитички начин, да би се путем анализе дошло до синтезе и нове типологије младих јунака у књижевности. Као један од основних циљева намеће се и указивање на дијахронијски развој мотива младости од почетка до краја епохе: од "протореализма", у коме су изражени дидактичка компонента и социјални мотиви, па све до "високог реализма", у коме доминира развијена психологизација јунака, сада приказаних као комплексних младих ликова са великим дилемама и у сукобу са свијетом у коме живе.  Истраживање има за циљ и издвајање ликова дјеце као протагониста, као споредних ликова или као колективних јунака са одређеним важним функцијама (у карактеризацији других јунака, приказивању колективне свијести, одређењу хронотопа, мотивацији догађаја и сл). Поред свега тога, истраживање има за циљ и да укаже на то како се феномен дјетињег и дјетињства манифестује и у карактеру одраслих јунака. | | | | | | | | | |
| 4. | Очекивани резултати, научна заснованост и допринос истраживања *(до 200 речи)* | | | | | | | | |
| Научно истраживање донијеће ново читање реалистичких текстова српске књижевности. Указаће на важност досад занемариване теме дјетињства онда када су у питању текстови који нису примарно намијењени дјеци као читаоцима и указати на доминацију етичке функције у њима, односно на важну дидактичку компоненту. Биће показано и како дјечја инфантилност обликује слику приповиједаног свијета у текстовима у којима су дјеца приповједачи и/или фокализатори, узимајући у обзир њихово незнање и немогућност да на објективан начин виде и прикажу ствари и свијет који их окружује. Такође, као очекивани резултат појављује се и сагледавање младости као особине која у патријархалној средини доводи до трагичне судбине онда када се млади јунак нађе у сукобу са њом, те из тог сукоба изађе као поражени, услед маргинализације дјеце и младих у друштву. Насупрот томе, феномен младости појављује се и као идеал, погодан за отварање "виртуелних наратива", или као средство за постизање циљева негативних младих јунака.  Резултати овог научног истраживања отвориће нове могућности и идеје за даље проучавање овакве тематике, и то не само у епохи реализма, већ и у другим епохама српске књижевности. | | | | | | | | | |
| 5. | Примењене научне методе *(до 300 речи)* | | | | | | | | |
| Свијет детињства биће сагледан кроз интерпретативно-умјетничку, психолошку, социолошку и митолошку призму. Унутрашњи свијет ликова деце и младих неопходно је сагледати и кроз сазнања и употребу психоаналитичког метода, са нарочитим ослонцем у аналитичкој психоанализи Карла Густава Јунга. С обзиром на то да реалистички текстови често приказују социјалне прилике времена у коме настају, немогуће је читати их без осврта на новоисторијске студије, које доприносе свеобухватном повезивању књижевног текста са контекстом. Када је ријеч о специфичности текстова у којима су дјеца приповједачи и/или фокализатори, наратолошки метод од пресудног је значаја за њихово проучавање. У текстовима у којима споредни ликови деце имају улогу у одвијању догађаја неопходно је примијенити структуралистички метод и утврдити улогу лика дјетета као секвенце у наративном ланцу, а у зависности од природе појединог текста, при његовом тумачењу и сагледавању проблема ликова дјеце и младих може бити примијењено и више других сродних научних метода. | | | | | | | | | |
| Предложена тема се прихвата неизмењена | | | **ДА** | | | НЕ | | | |
| Коначан наслов теме докторске дисертације | | | Деца и млади у српској реалистичкој прози | | | | | | |
| **ЗАКЉУЧАК** *(до 100 речи)* | | | | | | | | | |
| Предложена тема докторске дисертације у потпуности је научно заснована и испуњава све битне захтјеве дисертабилности. Предмет научног истраживања биће ликови дјеце и младих као главних протагониста или као споредних јунака са важном улогом у мотивацији догађаја у дискурсу, затим као колективних јунака, што ће омогућити реконструкцију слике приватног и јавног живота српског села и града у 19. вијеку, као и феномен дјетињства и дјетињег, који се манифестују и у одраслом добу јунака. Када је ријеч о дјеци и младима као протагонистима, слика дјетињства умногоме обликује читав њихов животни пут, због чега ће ради потпунијег сагледавања одраслих ликова бити научно проблематизован период њиховог одрастања, васпитања и уопште пут сазријевања и достизања "сопства". Период младости као доба "себетражења" такође обликује јунаке у складу са социјалном атмосфером у којој егзистирају. Уз помоћ свеобухватне анализе ликова дјеце и младих биће сачињена њихова књижевна типологија, а феномен дјетињства и младости биће сагледан као битан наративни чинилац реалистичке прозе. Захваљујући свему наведеном, предложена тема докторске дисертације има све предуслове да успјешно реализује истраживање једног важног а недовољно протумаченог сегмента српске књижевне историографије и да као таква значајно допринесе новим сазнањима науке о књижевности. | | | | | | | | | |
| **ПОДАЦИ О КОМИСИЈИ** | | | | | | | | | |
| Број одлуке НСВ о именовању Комисије | | | | **8/18-01-007/19-031** | | | | | |
| Датум именовања Комисије | | | | **16. 10. 2019. године** | | | | | |
| **Р. бр.** | | **Име и презиме, звање** | | | | | **Потпис** | | |
| 1. | | Др Радослав Ераковић, редовни професор | | | | председник |  | | |
| Српска и јужнословенска књижевност са теоријом књижевности | | | Филозофски факултет у Новом Саду | |
| (Научна област) | | | (Установа у којој је запослен) | |
| 2. | | Др Горан Максимовић, редовни професор | | | | ментор, члан |  | | |
| Српска књижевност (Српска књижевност 18. и 19. века) | | | Филозофски факултет у Нишу | |
| (Научна област) | | | (Установа у којој је запослен) | |
| 3. | | Др Данијела Костадиновић, ванредни професор | | | | члан |  | | |
| Српска и компаративна књижевност | | | Филозофски факултет у Нишу | |
| (Научна област) | | | (Установа у којој је запослен) | |
| Датум и место:  22. 11. 2019. Ниш | | | | | | | | | |